Mamercus Aemilius Mamercinus

Mamercus Aemilius Mamercinus (quando natus, quando mortuus sit, nescimus) vir publicus Romanus saeculi quinti a.C.n. fuit.

Cursus honorum
Aemilius anno 446 a.C.n. quaestor fuit, anno 438 tribunus militum consulari potestate una cum Lucio Quinctio Cincinnato et Lucio Iulio Iullo erat. In horum magistratu Fidenae, colonia Romana, ad Lartem Tolumnium ac Veientes defecerunt, ut Titus Livius rettulitab urbe condita IV 17,1. Anno 437 primo dictator electus est et in Veientes et Fidenates milites duxit et eos vicit. Lucius Quinctius Cincinnatus, collega anni superioris eius magister equitum factus est. Senatus Aemilio triumphum decrevitop. cit. IV 17-20. Anno 434 Aemilius iterum dictator electus est, cum Romani Bellum Etruriae vererentur. Magister equitum eius Aulus Postumius Tubertus erat. Sed nihil hostilis tum evenitop. cit. IV 23. Aemilius tum impetravit, ut censurae magistratus post unum annum et sex menses finiretur. Anno 428 cum aliis in Fidenates iuvenes populationis accusatos cognovit. Anno 426 Aemilius dictator III Fidenas expugnavitop. cit. IV 31-35.

Notae

Categoria:Nati saeculo 5 a.C.n.
Categoria:Senatores
Categoria:Tribuni militum consulari potestate
Categoria:Dictatores Romani
Mamercinus, Mamercus
Categoria:Mortui saeculo 5 a.C.n.